Werktuigkundige is SA se nuutste kitsmiljoenêrSuid-Afrika se nuutste kitsmiljoenêr is ŉ werktuigkundige van Durban wat die naweek R25 miljoen gewen het in die Nasionale Lotery. IOL berig dat die man in sy 30’s is en verkies om nie geïdentifiseer te word nie. ŉ Woordvoerder van die lotery-operateur Gidani, Thembi Tulwana, sê die man speel gereeld Lotto en het vir die naweek se trekking ŉ R40 “quick pick” kaartjie gekoop. Die man het Maandag sy prys opgeëis en “beskryf hoe onrustig hy was toe sy kaartjie geverifieer word aangesien hy nie meer seker was of hy gewen het of nie.” Tulwana sê die man gaan een van grootste wense vervul deur vir hom ŉ huis te koop. Gidani bied emosionele berading en finansiële advies vir groot wenners. Tulwana sê meeste wenners verkies om anoniem te bly om veiligheidsredes aangesien hulle nie wil hê “almal moet aan hulle deur kom klop vir geld nie.” Lees meer hier.